CELEX: 62021CN0630
Language: sk
Date: 2021-10-13 00:00:00
Title: Vec C-630/21: Návrh na začatie prejudiciálneho konania, ktorý podal Oberlandesgericht Stuttgart (Nemecko) 13. októbra 2021 – O.K./Mercedes-Benz Bank AG

14.2.2022   
            
            
               SK
            
            
               Úradný vestník Európskej únie
            
            
               C 73/6
            
         
      Návrh na začatie prejudiciálneho konania, ktorý podal Oberlandesgericht Stuttgart (Nemecko) 13. októbra 2021 – O.K./Mercedes-Benz Bank AG
      (Vec C-630/21)
      (2022/C 73/08)
      Jazyk konania: nemčina
      
         Vnútroštátny súd, ktorý podal návrh na začatie prejudiciálneho konania
      
      Oberlandesgericht Stuttgart
      
         Účastníci konania pred vnútroštátnym súdom
      
      
         Žalobca a odvolateľ: O.K.
      
         Žalovaná a odporkyňa v odvolacom konaní: Mercedes-Benz Bank AG
      
         Prejudiciálne otázky
      
      
                  1.
               
               
                  Má sa článok 14 smernice 2008/48 (1) vykladať v tom zmysle, že právo spotrebiteľa na odstúpenie od zmluvy už neexistuje, keď zmluvu o úvere v plnom rozsahu splnili obe zmluvné strany?
               
            
                  2.
               
               
                  V prípade zápornej odpovede na otázku a):
                  Bráni článok 14 smernice 2008/48 právnej úprave vo vnútroštátnom práve členského štátu, ktorá vedie k tomu, že právo spotrebiteľa na odstúpenie už nemožno uplatniť, keď zmluvu o úvere v plnom rozsahu splnili obe zmluvné strany?
               
            
                  3.
               
               
                  V prípade zápornej odpovede na otázku a) a kladnej odpovede na otázku b):
                  Bráni článok 14 ods. 3 smernice 2008/48 právnej úprave vo vnútroštátnom práve členského štátu, podľa ktorej spotrebiteľ, ktorý účinne uplatnil svoje právo na odstúpenie zakladajúce sa na článku 14 ods. 1 smernice 2008/48, má voči poskytovateľovi úveru nárok na vydanie úžitkov, ktoré mal poskytovateľ úveru z platieb, ktoré až do odstúpenia od zmluvy spotrebiteľ platil poskytovateľovi úveru
               
            
         (1)  Smernica Európskeho parlamentu a Rady 2008/48/ES z 23. apríla 2008 o zmluvách o spotrebiteľskom úvere a o zrušení smernice Rady 87/102/EHS (Ú. v. EÚ L 133, 2008, s. 66).